Folketing
2012-12-11

Den del af forslaget synes jeg faktisk vi har tænkt på i den her meget store sparerunde, vi har været igennem i staten. Vi har også lavet en besparelse på statsforvaltningerne, og der havde VKO bare ladet underskuddene køre videre og ikke taget fat om nældens rod. Der er selvfølgelig blevet afskediget nogle, men igen her har vi forsøgt at tage hensyn til landdistrikterne. Jeg forstår jo ikke helt, at Venstre kan fremsætte et beslutningsforslag, hvor man siger, man slet ikke vil lukke nogen arbejdspladser i landdistrikterne, fordi Venstre jo lægger op til nulvækst. Det er en ny politisk parole, man har fundet på, og man er ikke så god til at sige, hvor de her effektiviseringer skal findes, for alle er enige om, at udgifterne til medicin og pleje og sygehuse nok kommer til at stige, fordi der kommer flere ældre og flere syge. Og det vil sige, at man så skal finde nogle penge et andet sted og omprioritere.